Salad Fingers

"Salad Fingers" on kaheksaosaline Flashi animatsioonil põhinev veebiseriaal, mille autor on David Firth. Süžee kirjutamisel on David Firth teinud koostööd Christian Pickupiga.

Animatsioon paistab silma sürreaalsuse ja väga hästi töödeldud helitausta poolest. Helitaustaks on David Firthi kitarrimäng, mida on aeglustatud ja tagurpidi pööratud. Kasutatud on ka Aphex Twini ja Brian Eno loomingut. Seriaal on saanud internetis väga populaarseks.

Tegelaskujud
 Salad Fingers on rohelist värvi peategelane, kellele meeldib oma pikkade ja veidra kujuga näppudega katsuda ja hõõruda roostes pindu. Talle meeldivad ka roostes metallist asjad nagu lusikad ja kraanid. Ta elab üksinda väikeses majakeses number 22. Karakteri soo üle võib vaielda, kuna see pole kindlalt määratletud.
 Hubert Cumberdale, Marjory Stewart-Baxter ja Jeremy Fisher on nukud, kellega Salad Fingers mitmes osas mängib. Tihtipeale saavad neist tänu Salad Fingersi elavale fantaasiale elusuuruses inimesed.
 Harry/Milford Cubicle on ajutine tegelane, kes ilmub kolmandas osas, kus ta ka oma otsa leiab. Ta on inimesesarnane käteta olend, kes kannab sinist kostüümi, millel seisab BBQ ja tema nimesilt Harry. Salad Fingers nimetab ta hiljem Milford Cubicleseks.
 Bordois on piklik putukas, kes ilmub neljandas jaos, kus Salad ta ka kogemata tapab üritades teda puudutada.
 Mable on tüdruk, kes ilmub viiendas osas, kus Salad peab temaga piknikku. Ta on ainuke tegelane, kellega Salad Fingers räägib selges inglise keeles.
 Kenneth on pool roiskunud laip, kelle Salad välja kaevab. Salad viitab asjaolule, et Kenneth on tagasi sõjast (inglise keeles The Great War) ehk siis arvatavasti esimesest maailmasõjast.
 Nimetamata tegelased:
 Suurte silmadega ja arusaamatut kisa suust välja toov laps, keda Salad Fingers külastab esimeses osas, et küsida temalt lusikate kohta.
 Väike laps, kelle Salad kogemata teises osas ära küpsetab.
 Veider poiss, kes armub neljandas osas Salad Fingersisse.

Sarja osad

1. osa. Spoons
 Välja antud 1. juulil 2004
 Vaata: Salad Fingers osa 1 – Spoons
 Sisu kokkuvõte: See osa on mõneti sissejuhatav. Salad Fingers tutvustab ennast ning räägib, kuidas talle meeldivad roostes lusikad. Ta asub otsima täiuslikku lusikat. Selleks läheb ta külla ühele väiksele poisile, kes suhtleb veidral moel kriisates.

2. osa. Friends
 Välja antud 15. juulil 2004
 Vaata: Salad Fingers osa 2 – Friends
 Sisu kokkuvõte: Salad Fingers korraldab koosviibimise, kuhu ilmuvad tema näpunukkudest sõbrad Hubert Cumberdale, Marjory Stewart-Baxter ja Jeremy Fisher. Salad Fingers näib uskuvat, et tema nukkudest sõbrad on päris. 

Seejärel kutsub Salad Fingers endale appi ühe majast juhuslikult mööda kõndinud hirmul väikese poisi, keda ta vajab selleks, et saada ahjusügavustest kätte kala, mille ta sinna küpsema pani, kuid mida ta nüüd enam kätte ei saa. Poiss läheb ahju kala võtma ning uks vajub tema järel kinni. 
Samal ajal leiab Salad Fingers seina seest välja ulatuva pisut roostes terava metallora, mis teda ahvatleb. Ta torkab oma näpu ora otsa ning sellest tekkiva verejooksu käigus kaotab teadvuse ning satub enda fantaasiatesse, kus ta viibib külmkambris, kus hoitakse liha, ning ta laulab jupi laulust "Over the rainbow". Enda fantaasiates kohtab ta ka elusuuruses Hubert Cumberdale'i, kes ei mõista inglise keeles suhelda, vaid toob kuuldavale veidra karjatuse. 
Pärast ärkamist ei pööra Salad Fingers enam tähelepanu asjaolule, et poiss jäi ahju ning arvab, et kala lõhnab nagu see oleks valmis.

3. osa. Nettles
 Välja antud 1. augustil 2004
 Vaata: Salad Fingers osa 3 – Nettles
 Sisu kokkuvõte: Salad Fingers mängib selles osas nõgestega. Ta leiab ka mahajäetud lapsekäru, mille nimetab Nõgese kandjaks (inglise keeles: nettle carrier) ning asetab nõgese sinna sisse.

Lapsekäru puudumist märkab sinine käteta mees, kes jälitab Salad Fingersit kuni tema majani ning seejärel üritab uksele koputada, pekstes pead vastu ust, kuni ta teadvusetult maha langeb. Samal ajal mängib Salad Fingers. Kui Salad Fingers ta teadvusetuna leiab, nimetab ta mehe Milford Cubicleseks ning veab ta sisse ja riputab seinale konksu külge.

4. osa. Cage
 Välja antud 20. augustil 2004
 Vaata: Salad Fingers osa 4 – Cage
 Sisu kokkuvõte: Salad Fingers kannab selles osas baretti ning on otsustanud minna Prantsusmaale, kuid loobub sellest plaanist, kui näeb, kuidas üks veidra väljanägemisega poiss teda jälgib.

Ta üritab oma majas kontakti luua mingit sorti putukaga, kuid lömastab ta kogemata. Seejärel kuuleb ta koputust uksele ning leiab ukse tagant roostese kraani, mille üle ta väga rõõmustab. Püüdes aga seda üles korjata hakkab kraan tema eest ära liikuma, kuna keegi veab seda nööriga. Ta läheb kraanile sellest hoolimata järgi ning astub lõpuks metsloomade püüdmiseks mõeldud raudadesse. 
Hiljem ärkab ta puuris, millel on roostetanud trellid, mis talle väga meeldivad. Alguses nähtud veider poiss, kes temasse armunud on püüab talle kinkida roostest sõrmust, kuid kuna tunded ei ole vastastikused, siis Salad Fingers lendab minema jättes poisi maha kurvastama.

5. osa. Picnic
 Välja antud 25. novembril 2004
 Vaata: Salad Fingers osa 5 – Picnic
 Sisu kokkuvõte: Salad Fingers üritab katkise telefoniga saada kätte vana semu Charlit, et kutsuda teda piknikule, kuid ebaõnnestub. Seejärel läheb ta välja piknikule, mida ta peab koos ühe tüdrukuga, kes näeb väga hoolitsemata välja. Ta pakub talle pudingit oma roostes lusikaga, kuid ronk varastab lusika ära, mille peale Salad Fingers ärritub.

6. osa. Present
 Välja antud 24. juulil 2005
 Vaata: Salad Fingers osa 6 – Present
 Sisu kokkuvõte: Salad Fingers kõnnib üksinda oma majas ringi ning näeb Hubert Cumberdale'i kapi otsas ning käsib tal otsekohe alla tulla, mille peale viimane muutub mustaks venivaks lögaks ning voolab mööda kapi ust alla. 

Ta kohtab Jeremy Fisher, keda Salad Fingers arvas hoopis sõjas olevat ning tal on puudu käed ning ta suu on kinni kleebitud. Jeremy teeb Salad Fingersile kingituse, milleks on mänguhobune Horace Horcecollar. Pärast kingituse tegemist sööb Salad Fingers ta ära ning läheb hobusega välja ja jõuab tualettpotini, kus peab maha väikese monoloogi.
Tagasi koju jõudes näeb ta kodus istuvat iseennast. Salad Fingers keda ta aga näeb enda kodus istuvat näeb ja tervitab teda hoopis Jeremy Fisherina. Seejärel näitab istuvat Salad Fingersit, kellel on sõrme otsas Jeremy Fisher. Jeremy Fisher võtab endal kleepsu suu pealt ära ja sealt hakkab välja tulema rohelist vedelikku. Salad Fingers hakkab teda uuesti ära sööma. Seejärel näitab, kuidas Salad Fingers sööb teist Salad Fingersit.

7. osa. Shore Leave
 Välja antud 28. jaanuaril 2006
 Vaata: Salad Fingers osa 7 – Shore Leave
 Sisu kokkuvõte: Salad Fingers kaevab oma maja läheduses liiva sisse auke koos oma näpunukkudest sõpradega. Ta leiab pooleldi lagunenud laiba, kelles tunneb ära Kennethi, kes on sõjast tagasi. Ta viib laiba tuppa ja paneb ta valgesse ülikonda ning pakub talle söögiks liivakooke.

Salad Fingers räägib Kennethile, kuidas tal on aeg töökalt möödunud ning ta on lisaks ka veel laulnud. Hiljem ta viib Kennethi tagasi augu juurde, kus annab talle au ja laulab laulu "We'll Meet Again".

Välislingid
David Firthi koduleht
Interview with David Firth
Salad Fingers soundboard
Salad Fingers soundboard vol.2
Salad Fingers on Newgrouds.com

Animatsioon